A la mòda dij montagnon

A la mòda dij montagnon a l'é na canson popolar piemontèisa ch'a parla dël mariage d'un giovo 'd montagna. As treuva 'dcò 'nt ël lìber Canti popolari del Piemonte 'd Costantino Nigra sota al tìtol Le nozze dell'alpigiano.
Test
Un bel giovo 'd montagna vorìa pijé mojé. (bis) 
L'ha piàit na montagnina
‘n pò larga al fond dla schin-a
e con doi bej scarpon
a la mòda dij montagnon.

S'a l'é rivà des ore, l'ora d'andé a sposé. (bis) 
Na vesta ‘d seda rossa 
caplin con la cocarda
faodal a rigodon
a la mòda dij montagnon.

S'a l'é rivà mesdì, l'ora d'andé a mangé. (bis) 
Patate, ris e rave,
mangiavo come crave
a fasìo dij bej bocon
a la mòda dij montagnon.

S'a l'é rivà tre ore, l'ora d'andé a balé. (bis) 
Su e giù për cole rive
balavo al son dle pive
a fasìo dij bei saoton
a la mòda dij montagnon.

S'a l'é rivà ses ore, l'ora d'andé a sinè. (bis) 
Ant un canton dla stala
cich ciach sota la crava:
a fasìo dij bej supon
a la mòda dij montagnon.

S'a l'é rivà des ore, l'ora d'andé a cogé. (bis) 
Daré dla vaca giaja
butavo na brassa 'd paja
a fasìo dij bej sognon
a la mòda dij montagnon.

Categorìa: Canson popolar piemontèisa